মোদি রাজ্যে এবার নিষিদ্ধ ‘রোলিং পেপার’, ধূমপান রোধে এই পদক্ষেপ

ওয়েবডেস্ক-  গুজরাটে (Gujrat) এবার নিষিদ্ধ হল ‘রোলিং পেপার’ (Rolling Paper)। ধূমপান (smoking) রোধ করতেই এবার এই কড়া পদক্ষেপের পথে হাঁটল গুজরাট সরকার। মঙ্গলবার এই নিষেধাজ্ঞার নোটিস জারি করেছে।

এই বিজ্ঞপ্তিতে শুধুমাত্র রোলিং পেপার নয়, ‘স্মোকিং কোন’ ও অনুরূপ পণ্যের সংরক্ষণ, বিক্রি, বিতরণ সব কিছুই নিষিদ্ধ করা হয়েছে। গুজরাটের স্বরাষ্ট্র দফতরের বিবৃতি অনুযায়ী, রাজ্যের যুবকদের মধ্যে মাদক সেবনের অভ্যাস বাড়ছে। সেই অপব্যবহার রোধ করার জন্যই এই পদক্ষেপ। সরকারি নির্দেশিকায় জানানো হয়েছে, এই ধরনের রোলিং পেপার শরীরের জন্য অত্যন্ত হানিকর।

আরও পড়ুন-  ‘অন্য কিছু স্পর্শ করলে কী হত?’ নীতীশ বিতর্কের মাঝে মন্তব্য মন্ত্রীর

কারণ এতে টাইটেনিয়াম অক্সাইড, পটাসিয়াম নাইট্রেট, কৃত্রিম রঞ্জক, ক্যালসিয়াম কার্বনেট এবং ক্লোরিন ব্লিচের মতো বিষাক্ত পদার্থ থাকে। রাজ্যের সমস্ত মুদির দোকান, চায়ের দোকান, পানের দোকানেও এই সমস্ত জিনিসগুলি বিক্রি হয়। এগুলি বিভিন্ন রকম মাদক দ্রব্য এবং নেশাজাতীয় দ্রব্য সেবনের দেদার বিক্রি বাড়ছে। অবিলম্বে এই ধরনের জিনিস রাজ্যে সমস্ত দোকান থেকে সরানোর নির্দেশ দেওয়া হয়েছে। গুজরাটে মদ আগেই নিষিদ্ধ। তাও সেখানে লুকিয়ে চুরিয়ে মদ বিক্রি হয়। এই পরিস্থিতিতে ‘রোলিং পেপার’ নিষিদ্ধ করল এই রাজ্যের সরকার।

গুজরাট এই রাজ্যটি ড্রাই স্টেট বলেই পরিচিত। সেই রাজ্যের স্বরাষ্ট্র দফতর জানিয়েছে, তরুণদের মধ্যে মাদক সেবনের ব্যবহার বাড়ছে। সেই অপব্যবহার রুখতে ভারতীয় নাগরিক সুরক্ষা সংহিতা (BNSS)-এর 163(2) এবং 163(3)- ধারার অধীনে এই নিষেধাজ্ঞা আরোপ করা হয়েছে।

দেখুন আরও খবর-